চেন্নাইয়ের একেবারে বিপরীত চিত্র কলকাতায়! প্রথম ম্যাচে ধ্বংসস্তূপ থেকে টেনে তুলে ভারতকে চ্যালেঞ্জিং স্কোর গড়ে দিয়েছিলেন হার্দিক পাণ্ডে ও মহেন্দ্র সিং ধোনি। আর ইডেন গার্ডেনসে বিরাট কোহলি ও আজিঙ্কা রাহানের এনে দেওয়া ভালো একটা অবস্থানের পর পথ হারিয়ে ২৫২ রানে অলআউট ভারত। কুলদীপ যাদব, ভূবনেশ্বর কুমার আর যুযবেন্দ্র চাহালের দারুণ বোলিংয়ে ওই রানটাই অবশ্য যথেষ্ট ছিল ভারতের জন্য। অস্ট্রেলিয়া ৪৩.২ ওভারেই গুটিয়ে গেছে ২০২ রানে। ৫০ রানে তাই দ্বিতীয় ওয়ানডেও জিতে নিয়েছে কোহলির দল। কুলদীপ যাদবের হ্যাটট্রিকের সঙ্গে ভূবনেশ্বর কুমারের ৩ উইকেট, হার্দিক পান্ডে ও যুজবেন্দ্রের ২ করে উইকেট তুলে নিলে আর লক্ষ্যে পৌছাতে পারেনা অস্ট্রেলিয়া। দুই ওপেনার শুরুতেই ফিরে গিয়েছিলেন, স্টিভেন স্মিথ হাল ধরে আউট হন ৫৯ রানে, তাঁকে সঙ্গ দেওয়া ট্রাভিস হেড করেছেন ৩৯, এরপর মার্কাস স্টইনিস (৬২*) ছাড়া আর কেউ দাঁড়াতে পারেননি। এর আগে রাহানে (৫৫)-কোহলির (৯২) শতরানের জুটিতে বড় রানের ভিত পরের ব্যাটসম্যানরা তা কাজে লাগাতে পারেননি। কোনরকম ২৫০ পেরোয় তাদের স্কোর। স্বাগতিকদের স্কোর। কোল্টার নাইল ও কেন রিচার্ডসন প্রত্যেকে নিয়েছেন ৩টি করে উইকেট। ক্রিকইনফো